Suuret klassikot soolokitaralla konsertti – Tomi Paldanius
2026-02-01 12:00 - 13:00 (Europe/Helsinki) | Kirjaston Kivijalka, Rautalammintie 4 , Rautalampi, 77700
Sunnuntaina 1.2.2026 klo 12 kirjaston kivijalassa.
Mainetta Suomessa ja maailmalla niittänyt Tomi Paldanius soittaa klassikkohittejä menneiltä vuosikymmeniltä. Repertuaariin kuuluu muun muassa Queenin, Santanan, Sibeliuksen ja Ennio Morriconen klassikoita. Luvassa mm. Lapin Kesä, Finlandia, Myrskyluodon Maija, Bohemian Rhapsody ja Samba Pa Ti. Tomi Paldanius on valmistunut vuonna 2005 Turun Taideakatemiasta opettajanaan Rautalammin oma legenda Timo Korhonen. Lisätietoja osoitteessa www.tomipaldanius.com. Liput 10 euroa.

Seeli Toivion konsertit 3.11.2025
2025-11-03 18:00 - 19:00 | Kirjaston Kivijalka, Rautalammintie 4 , Rautalampi, 77700
Aamulla koululaisille Matti Lohen koululla Suomi Finland -teema, klo 8.45-9.30 ja klo 10.20-11.05
Päivällä Palvelukoti Pauliina klo 14, vanhoja sävelmiä Rantakoivun alla, Liljankukka
illalla klo 18 Kirjaston kivijalka. Sello soi Suomifilmejä!

Kalikkakasa sarjakuvakilpailun kilpailutöiden näyttely maaliskuun ajan!
2025-02-26 09:00 - 2025-03-26 17:00 | Rautalampi, Rautalammintie 4, Rautalampi, Pohjois-Savo, 77700, Suomi
SARJAKUVAJUHLAT
ke 26.2. Kivijalassa
klo 9 Alakoulu
klo 10 Yläkoulu
KILPAILUTÖIDEN NÄYTTELY
kirjaston näyttelytilassa
28.2.-28.3.2025

Paloja ja sanoja -taidenäyttely 3.-26.2.2025 kirjaston näyttelytilassa
2025-02-03 13:00 - 2025-02-26 16:00 | Kirjaston galleria, Rautalammintie 4, Rautalampi, 77700, Suomi
Suonenjokelaisen Anja Jääskeläisen Paloja ja sanoja -taidenäyttely Rautalammin kirjaston näyttelytilassa ma 3.2. – ke 26.2.2025.
Pikaisesti vapaana olleelle näyttelypaikalle valitut teokset ovat paloja sieltä täältä eri aikakausilta – mukana on myös uusia. Esillä on värjäämistäni kierrätyspapereista ja akvarellinpaloista tehtyjä abstrakteja kollaaseja ja paperiveistoksia moninaisissa muodoissa. Teoksista välittyy kierrättäminen ja ajan kuluminen. Muistot, ajatukset ja tunnelmat esiintyvät väripintoina ja erilaisina struktuureina, jotka koostuvat konkreettisesti pienistä paloista pitkältä taideharrastukseni ajalta. Sanoja-sana näyttelyn nimessä kuvaa omaa tapaani sanoittaa väreillä ja muodoilla enemmän viitteellisesti kuin esittävästi – jotain samaa ilmaisukieltä kuin ryijyissä. Sanat liittyvät tiiviisti myös graafisen suunnittelijan työhöni, jossa yhteistyössä kirjoittajien kanssa valitsen kirjoitusasuja sanoille.
Pysähdy, katso, näe, pohdi! Onko teos yhtä kuin sen nimi? Puhutteleeko ilmaisussa väri, sommittelu, muoto, idea vai tekniikka – vai eikö mikään? Sanoittaako teoksen kokonaisuus aihetta, tunnelmaa tai ideaa? Puhummeko samaa kieltä? Kiitos, jos vierailustasi laitat kommenttia vieraskirjaan.
Näyttelyssä on esillä myös otanta kirjoista, joihin olen suunnitellut ulkoasun kirjoittajan toiveiden mukaan. Niissä on käytetty kirjoittajan valokuvia tai kuvitusta tai kuvituksena ovat omat maalaukseni tai valokuvani. Viimeisimmän taittamani Sinikka Pilton runokirjan julkistamistilaisuus on ystävänpäivänä pe 14.2.25 klo 18 Kirjaston Kivijalassa. Minulla on ilo olla silloin paikalla klo 17 alkaen. Tervetuloa!
Rautalammin kirjasto avoinna:
ma, to 13–19
ti, ke, pe 10–16
la, su suljettu

Muistojen bulevardi -konsertti kirjaston kivijalassa pe 11.10.2024 klo 18
2024-10-11 18:00 - 19:00 | Kirjaston Kivijalka, Rautalammintie 4 , Rautalampi, 77700
Tervetuloa muistojen bulevardille!
Anna-Claudia Somero, laulu
Jouni Somero laulu, piano ja nostalgiset tarinat
Duo esittää mm. näitä nostalgisia säveliä
uusina intiiminä sovituksina:
Valoa ikkunassa, Vihreät niityt, Maailma on kaunis, Katson sineen taivaan,
Rakkaustarina, R-A-K-A-S, Aikuinen nainen, Suudelmin suljetut kirjeet,
Kuningaskobra…
Siinäpä nostalgian ystäville hienoa musiikkia ja upeita ikivihreitä!
Valovoimainen Isä-tytär-duo antoi ensimmäiset kokonaiset konserttinsa syksyllä 2021 ja
ne olivat suuria menestyksiä. Jouni on tehnyt pitkän ja mittavan uran konserttipianistina
(yli 3300 konserttia ympäri maailmaa, 107 julkaistua albumia). Jouni itse kertoo uudesta
aluevaltauksesta näin:
”Olen tehnyt yhteistyötä lukuisten laulajien kanssa, tunnettujen oopperalaulajien, mutta
myös muutaman viihdetaiteilijan kanssa. Pianon ääressä olen monesti ajatellut, että tuon
laulun haluaisin laulaa enkä vain soittaa. Opiskelin nuorena myös laulua, joten tiedän
ajan olevan nyt kypsä kokeilla näitä siipiä,” Jouni kertoo. Hän on tullut tunnetuksi myös
sanavalmiina ja hyvän huumorin omaavana juontajana, joten hän kertoilee konsertin
ohjelmasta.
Anna-Claudia on elänyt koko elämänsä musiikin, esiintymislavojen ja kiertue-elämän
parissa. Hän aloitti musiikinopiskelun ja esiintymisen jo lapsena ja on ottanut oppia
isänsä esiintyessä mm.useiden maan ykköslaulajien kanssa. Hän sai musiikkiopiston
päättötodistuksen pääaineenaan huilu, mutta laulaminen on aina ollut eniten lähellä
hänen sydäntään. Anna-Claudia on hurmannut eläytyvällä ja puhuttelevalla
esiintymisellään jo useissa konserteissa sekä yksityistilaisuuksissa. Myös hänen
kaunisväristä ääntään ja synnynnäistä lavakarismaansa on lehtiarvioissa kiitelty.
Anna-Claudian ensimmäinen albumi ”Muistojen Bulevardi” julkaistiin toukokuussa
2023 ja se on kuunneltavissa kaikilla digialustoilla.

Heinäkuun iltatori ja Osulan maitolavan soittelot
2024-07-25 17:00 - 19:00 | Puutarhakerhon maitolava, tori, Kuopiontie 34, Rautalampi, 77700, Suomi
Lämpimästi tervetuloa myymään tai ostoksille!
Suositut iltatorit saavat jatkoa heinäkuun torstai-illoissa klo 17-19. Kuka tahansa voi tulla myymään torille tuotteitaan joko kunnan toripöydille tai omille. Myyntipöytiä tai paikkoja ei varata, vaan paikan tai pöydän voi ottaa saapumisjärjestyksessä. Huomioithan muut myyjät ja tuotteet.
Soitteloiden järjestäjä avaa tarvitseville sähkötolpan ja varaston, mistä löytyy pöytiä ja penkkejä. Vetonauloina on joka torstain iltatorin aluksi Osulan maitolavan soittelot (klubin nimi), esiintyjinä Rautalammin nuoria säestäjänä Anneli Tarvainen!
Esiintyjä Puutarhakerhon maitolava
25.7. Kari Ylönen
Illat on suunniteltu niin, että iltatoreilta voi sitten suunnistaa esimerkiksi Ehtoon iltamiin!

Rauhan patalaput
2024-03-13 19:00 - 20:00 | Kirjaston Kivijalka, Rautalammintie 4 , Rautalampi, 77700
SALAISEN TEATTERIN RAUHAN PATALAPUT ON NUKKETEATTERIA AIKUISILLE
Pieksämäellä toimiva Salainen Teatteri on valmistanut 25-vuotisen olemassaolonsa aikana nukketeatteriesityksiä lapsille ja esiintynyt mm. Nukkekodilla ja muutaman vuoden ajan omassa tilassa Laaksotiellä elokuvateatterin alakerrassa. Aikuisille on tehty monologeja ja runoesityksiä. Nyt on aikuisten nukketeatterin vuoro.
Rauhan patalaput kertoo pitkän elämän eläneestä Rauhasta ja hänen kolmesta keski-ikäisestä tyttärestään. Dementoitunut äiti elää omassa maailmassaan, tyttäret Seija, Kirsti ja Anneli läpikäyvät surutyötä kukin omalla tavallaan. He joutuvat pohtimaan suhdettaan Rauhaan ja sisaruksiin, Rauhan edustamiin arvoihin ja oppeihin. Rauha on ollut innokas patalappujen virkkaaja lapsesta lähtien, patalappu on ollut hänelle mahdollisuus luoda, tehdä omaa pientä taidetta. Sisarusten unelmat ja haasteet ovat olleet toisenlaisia. Miten on käynyt nuoruuden unelmien ja uskalletaanko vielä unelmoida?
Esityksen käsikirjoitus on Marja-Liisa Lintusen ja työryhmän, ohjauksesta vastaa tamperelainen Kaija Viinikainen. Rooleissa Päivi Lehmusvuori Rautalammilta ja Marja-Liisa Lintunen Salaisesta Teatterista. Nuket ovat Helena Marsdenin käsialaa. Lavastukseen patalappuja ovat virkanneet mm. Pieksämäen Neuvokkaan käsityöryhmäläiset ja muut innokkaat ystävät.
Esitys vierailee Rautalammilla keskiviikkona 13.3. klo 19 kirjaston Kivijalassa.

Kolttasaamelaisuus -luento kirjaston kivijalassa 21.2.2024 klo 18
2024-02-21 18:00 - 20:00 | Kirjaston Kivijalka, Rautalammintie 4 , Rautalampi, 77700
KOLTTASAAMELAISUUS
Aiheesta luennoi yhteiskuntatieteiden tohtori Lauri Ruotanen. Tervetuloa!
Tapahtuman järjestävät Rautalammin kulttuuriseura ry, Rautalammin kirjasto ja Rautalammin kunnan kulttuuritoimi.
